Aserbajdsjan i Eurovision Song Contest

**Aserbajdsjan** debuterte i Eurovision Song Contest i 2008. Landet har delteke kvart år sidan. Bidraga vert valde i den nasjonale finalen, Land of Fire. I 2011 vann Ell & Nikki Eurovision Song Contest med songen «Running Scared».

## Historie
Aserbajdsjan debuterte i den fyrste semifinalen i Eurovision Song Contest 2008 og kvalifiserte seg til finalen.

I 2007 ville ein annan kringkastar, Azərbaycan Televiziya (AzTV), delteke i tevlinga, men reglane til Den europeiske kringkastingsunionen (EBU) tillet ikkje dette ettersom AzTV ikkje var aktivt medlem. AzTV vart nekta aktivt medlemskap 18. juni 2007 då ein meinte at det vart kopla opp til den aserbajdsjanske regjeringa. 5. juli same år fekk İctimai Televiziya və Radio Yayımları Şirkəti (İTV) fullt medlemskap i EBU, og 15. oktober fekk dei løyve til å ta del i EBU. 
 
Etter berre fire år i tevlinga vann Ell & Nikki med songen «Running Scared» i 2011. Dette gjorde at den gjennomsnittlege poengsummen til Aserbajdsjan låg på 176,25,  den høgaste av alle deltakarlanda.

Sidan semifinalane vart innført i 2004 har Aserbajdsjan vore plassert innanfor topp ti kvart år. Fram til 2012 var Hellas det einaste andre landet som har gjort dette.

## Popularitet
Sidan debuten i 2008 har tevlinga vorte overmåte populær i landet. Etter åttandeplass i 2008 og plassering mellom dei fem beste sidan 2009 har tevlinga vorte eit spørsmål om «nasjonal ære» og vorte sett som særs viktig. Kor viktig tevlinga var for landet synte seg i 2013 då den aserbajdsjanske presidenten İlham Əliyev starta ei gransking av kvifor Aserbajdsjan ikkje gav poeng til Russland i finalen i 2013. Aserbajdsjan reknar med at dei får ei god plassering og tilset ofte etablerte låtskrivarar og produsentar for å gjere sitt inntog i tevlinga. Sidan 2009 har Eurovision Song Contest vore det mest sette fjernsynsprogrammet på aserbajdsjansk fjernsyn, sjølv om tevlinga vert kringkasta etter midnatt lokal tid. I 2011 laga Aserbajdsjan eit eige frimerke til ære for Ell & Nikki av di dei vann tevlinga for Aserbajdsjan. Duoen vart nasjonale stjerner etter sigeren, og landet brukte 1 milliard på å vere vertsland for Eurovision Song Contest 2012. Det vart òg bygd ein ny arena i hovudstaden Baku. Dette er den største pengesummen eit land har brukt for å arrangere tevlinga, nok eit bevis på den store populariteten til tevlinga i Aserbajdsjan.

## Bidrag

## Galleri

File:ESC 2008 - Azerbaijan - Elnur and Samir 1st semifinal.jpg|Elnur Hüseynov og Samir Javadzadeh i Beograd 2008
File:Aysel and Arash semifinal.jpg|AySel & Arash i Moskva 2009
File:Safura Alizadeh - May 2010 Semifinal.jpg|Safura Alizadeh i Oslo 2010
File:ESC 2011 Winner Aserbaidschan.JPG|Eldar & Nigar i Düsseldorf 2011
File:Farid Mammadov at Eurovision 2013.jpg|Farid Mammadov i Malmö 2013
File:ESC2014 - Azerbaijan 05.jpg|Dilara Kazimova i København 2014
File:20150516 ESC 2015 Elnur Huseynov 8202.jpg|Elnur Hüseynov i Wien 2015
File:ESC2016 - Azerbaijan 34.jpg|Samra i Stockholm 2016
File:Dihaj (Azerbaijan). Photo 454.jpg|Dihaj i Kiev 2017
File:ESC2018 - Azerbaijan 01.jpg|Aisel i Lisboa 2018
File:ESC2019 - Azerbaijan 04.jpg|Chingiz i Tel Aviv 2019

## Røystehistorikk (2008-2021)

 

## Vertskap

## Sjå òg
* Aserbajdsjan i Junior Eurovision Song Contest
* Forholdet mellom Armenia og Aserbajdsjan i Eurovision Song Contest

## Fotnotar

## Kjelder

*Den offisielle nettsida til Eurovision Song Contest
*Aserbajdsjan i Eurovision Song Contest
**Denne artikkelen bygger på «[[:en:Azerbaijan in the Eurovision Song Contest|Azerbaijan in the Eurovision Song Contest]]» frå ,  den 17. august 2011.*